कहा- चीन से कोल्ड वॉर नहीं चाहते; लेकिन जो किया उसका अफसोस नहीं
Chinese Balloon Controversy; President Joe Biden Speaks with Xi Jinping मेरिकी राष्ट्रपति जो बाइडेन ने फ्लाइंग ऑब्जेक्ट को मार गिराने पर बड़ा बयान दिया। उन्होंने गुरुवार देर रात कहा कि हम चीन के साथ एक नया कोल्ड
अमेरिकी राष्ट्रपति जो बाइडेन ने फ्लाइंग ऑब्जेक्ट को मार गिराने पर बड़ा बयान दिया। उन्होंने गुरुवार देर रात कहा कि हम चीन के साथ एक नया कोल्ड वॉर नहीं चाहते, लेकिन मुझे पिछले कुछ दिनों में आकाश में उड़ते गुब्बारे मार गिराने के लिए कोई अफसोस नहीं है। देश के नागरिकों की सुरक्षा के लिए हम आगे भी ऐसे फैसले लेते रहेंगे।
पिछले दिनों अमेरिका के अलास्का, कनाडा, मिशिगन और अमेरिका-कनाडा बॉर्डर में फ्लाइंग ऑब्जेक्ट दिखे थे। चारों जगह इन्हें मार गिराया गया था। इस पर बाइडेन ने कहा कि अभी हम अच्छे से नहीं जानते कि हमने जो तीन संदिग्ध चीजें मार गिराईं, वो क्या थीं। इस बारे में कोई जानकारी नहीं है कि वे चीन से भेजे गए स्पाई बैलून थे, या फिर वे किसी अन्य देश ने निगरानी के लिए भेजा था। इंटेलिजेंस कम्युनिटी के पास भी इस बात का कोई संकेत नहीं है।
बाइडेन बोले- मैं चीनी राष्ट्रपति जिनपिंग से बात करूंगा
जो बाइडेन ने कहा कि इंटेलिजेंस कम्युनिटी के मुताबिक, इसकी संभावना ज्यादा है कि ये निजी कंपनियों, स्टडी या मौसम की जानकारी लेने के लिए भेजे गए बैलून थे। उन्होंने कहा कि मैं इस बारे में चीनी राष्ट्रपति शी जिनपिंग से बात करने की उम्मीद करता हूं, जिससे चीजें स्पष्ट हो सकें। हमारे पास कोई सबूत नहीं है कि पिछले कुछ दिनों में आकाश में संदिग्ध चीजों की संख्या बढ़ी है।
चीन के साथ कोल्ड वॉर नहीं चाहता: बाइडेन
अमेरिकी राष्ट्रपति ने कहा कि अगर कोई चीज देश के नागरिकों की सुरक्षा के लिए खतरा पैदा करती है तो मैं उसे मार गिराने का आदेश दूंगा। अमेरिका, चीन के साथ नया कोल्ड वॉर नहीं चाहता। हम चीन के साथ बातचीत जारी रखेंगे और इन कथित स्पाई बैलून को लेकर चीनी राष्ट्रपति से बात करेंगे।
अमेरिका के दावों की चीन ने खारिज किया
चीन पहले ही अमेरिका के तमाम दावों को खारिज कर चुका है। उसके विदेश मंत्रालय ने कहा कि हमने अमेरिका को पहले ही बता दिया है कि जिस बैलून को वहां की एयरफोर्स ने मार गिराया, वो वास्तव में सिविलियन बैलून था जो गलती से अमेरिका पहुंच गया। इसके जरिए हम वेदर डेटा जुटाते हैं। अमेरिकी सरकार इस मामले पर ओवर रिएक्ट कर रही है।
जासूसी गुब्बारों और ऑब्जेक्ट्स से जुड़ी ये खबरें भी पढ़ें...
अमेरिकी आसमान में कहां से आ रहे अनजान उड़नखटोले 
ये पक्षी है, प्लेन है, ड्रोन है, एलियन है या जासूसी गुब्बारा? तरह-तरह की बातें चल रही हैं।भास्कर एक्सप्लेनर में नॉर्थ अमेरिका में गिराए गए इन अज्ञात फ्लाइंग ऑब्जेक्ट्स से जुड़े 7 अहम सवालों के जवाब जानेंगे। साथ ही ये भी जानेंगे कि क्या अमेरिका दुनिया से कोई राज छुपा रहा है? पढ़ें पूरी खबर...
चीन ने भारत में भी भेजा था गुब्बारा हथियार
चीन से 12 हजार किलोमीटर दूर, जमीन से 24 किलोमीटर ऊपर अमेरिकी क्षेत्र में चीनी गुब्बारा क्या करने गया था? चीन का कहना है कि ये मौसम की जानकारी जुटा रहा था। अमेरिकी रक्षा मंत्रालय पेंटागन ने चीन के इस दावे को नकार दिया है। भास्कर एक्सप्लेनर में चीन के खुफिया गुब्बारे से जुड़े अहम सवालों के जवाब जानेंगे... पढ़ें पूरी खबर...
​​​​